**NYITOTT KAPUK HETE A MAGYAR TANNYELVŰ TANÍTÓKÉPZŐ KARON**

**2024. április 22–26.**

Újvidéki Egyetem
Magyar Tannyelvű Tanítóképző Kar, Szabadka,

Strossmayer utca 11.

**Regisztráció:**

+381 24 624 444

karrierepitokozpont@gmail.com

|  |
| --- |
| Hétfő, április 22. |
| 9.40–12.00Eurointegráció története | 7-es tanterem, I. emelet | Dévavári Zoltán, egyetemi rendes tanár órája kommunikátor szakon. Az óra témája: Az útkeresés évei 1969–1979. |
| 12.10–13.45Egyetemes történelem | 7-es tanterem, I. emelet | Dévavári Zoltán, egyetemi rendes tanár órája tanítói és óvodapedagógus szakon.Az óra témája: A két világháború közötti diplomáciai kapcsolatok áttekintése (1920–1941). |
| 12.10–13.45Népmese | 10-es tanterem, II. emelet | Raffai Judit, egyetemi rendes tanár órája tanítói és óvodapedagógus szakon. Az előadás középpontjában a szóbeliség törvényszerűségei szerint működő, az epikus folklór kommunikációs modelljét használó kortárs mesemondás áll, annak jellemzői, egyéni és intézményi gyakorlatai és kialakult formái. A gyakorlati órán sor kerül a hallgatók mesemondására.  |
| 13.00 –14.30Digitális írásbeliség | Multifunkcionális terem, I. emelet | Beke Ottó, egyetemi docens órája tanítói és óvodapedagógus szakon. Az órán a digitális kultúrával kapcsolatos hallgatói munkák értelmezésére kerül sor a formai-mediális, továbbá a tartalmi vonatkozások figyelembevételével. |
| 14.40–16.15Magyar történelem | 7-es tanterem, I. emelet | Dévavári Zoltán, egyetemi rendes tanár órája tanítói és óvodapedagógus szakon.Az óra témája: A hosszú 18. század. Mária Terézia és II. József. |
| 17.00–18.45Kórus | 5-ös tanterem, I. emelet | Paskó Csaba, tanársegéd órája tanítói és óvodapedagógus szakon.Csak tiszta forrásból! Kóruspróba: beéneklés, énektechnika fejlesztése, daltanítás játékosan. |

|  |
| --- |
| Kedd, április 23. |
| 8.50–9.35Társadalomkutatási módszerek | Citrom terem, I. emelet | Fehér Viktor, tanársegéd gyakorlati órája kommunikátor szakon.A tantárgy keretében az önálló kutatás megvalósulását segítjük, az áprilisi alkalmon pedig a „bennszülött kutató” dilemmáival foglalkozunk. A vizsgálatot végzőre helyeződik a hangsúly, az egyénre, hátterére és arra, hogy mindezek, hogyan befolyásolják a témaválasztását, kutatásának módszereit és eredményeit. |
| 9.40-10.25Oktatástechnológia | Informatika terem, II. emelet | Juhász Kovács Cintia, tanársegéd gyakorlati órája tanítói és óvodapedagógus szakon.Az órán megismerkedhetnek olyan oktatástechnológián alkalmazásokkal, melyek az oktató-nevelő munkát izgalmasabbá, könnyebbé tehetik. A kiterjesztett valóság segítségével boncolni fogunk, majd robothernyót sétáltatunk, az óra végén pedig életre keltjük az általunk kifestett képeket. |
| 10,30-11,15 Médiadiskurzus | Multifunkcionális terem, I. emelet | Vukov Raffai Éva, rendkívüli egyetemi tanár órája kommunikátor szakon.Az órán a médiában szereplő Vajdaság-diskurzusok vizsgálatára kerül sor Vajdaság, identitás, földrajzi tér, külső régió kontextusában.  |
| 45 perc - 11,20-12,05 Kulturális antropológia | 5-ös tanterem, I. emelet | Fehér Viktor, tanársegéd gyakorlati órája kommunikátor szakon.A tantárgy célja a társadalom és kultúra vizsgálatával foglalkozó tudomány, a néprajz-kulturális antropológia szemléletének elsajátítása az órák keretében. A megadott alkalmon az emlékezet és történelem néprajzi-antropológiai megközelítésére koncentrálunk a következő kérdések mentén: hogyan és mire emlékezünk, illetve miként felejtünk? Hogyan függ össze az identitás és az emlékezet, a történelem és a politika, illetve a kommunikatív és a kulturális emlékezet? |
| Projektpedagógia | Eper-terem, I. emelet | Major Lenke, egyetemi docens órája óvodapedagógus szakon.Projektbemutató a Vackor Magyar Iskoláskor Előtti Nevelő és Gyakorlóintézmény Dió csoportjának. |
| 12.15–13.00Hagyományok Háza műhelyfoglalkozás |  (7-es és az Eper-terem, II. emelet) | Műhelyfoglalkozás a Hagyományok Háza Vajdasági Hálózata szervezésében. Tavaszi hagyományőrző játékok és kézműves foglalkozások várják az érdeklődőket. |
| 13.50-15.25Rádiós újságírás | Multifunkcionális terem, I. emelet | Zakinszki Toma Viktória, egyetemi docens órája kommunikátor szakon.Az óra keretében a hallgatók által készített podcastok bemutatására, azok elemzésére és értékelésére.  |
| 15.30-17.05Video újságírás | Multifunkcionális terem, I. emelet | Zakinszki Márk, tanársegéd gyakorlati órája kommunikátor szakon.Az óra keretében a hallgatók által készített videóriportok prezentálására, azok elemzésére és értékelésére, a vágó programok és a kamera felszerelés használatának bemutatására kerül sor.  |
| 17.00 –17.45Kultúrakutató műhely | Citrom terem, I. emelet | Fehér Viktor, tanársegéd műhelyfoglalkozása.A műhely során azoknak a hallgatóknak nyújtanak szakmai támogatást oktatóink, akik tanulmányaik mellett szeretnének a társadalom és kultúra vizsgálatával foglalkozni, saját érdeklődésük mentén témát választani, abban elmélyülni, kutatási eredményeiket pedig különböző fórumokon bemutatni (konferenciákon, folyóiratokban, egyéb kiadványokban). Az alkalom keretében bemutatásra kerül a kultúrakutató műhely tevékenysége, oktatói és hallgatói nézőpontból. |

|  |
| --- |
| Szerda, április 24.  |
| 8.50-11.15Magyar irodalom |  6-os terem, II. emelet | Samu János, rendkívüli egyetemi tanár órája tanítói, óvodapedagógus és kommunikátor szakon.Az óra témája: szövegköziség a kortárs magyar lírában, verselemzés(ek) |
| 10.15–11.15Magyar nyelv és irodalom módszertan | 10-es terem, II. emelet | Vukov Raffai Éva, rendkívüli egyetemi tanár órája tanítói szakon.A módszertani óra keretében a *Nyelvi minták a szövegben – szövegalkotás nyelvi modellekkel* téma feldolgozására kerül sor.  |
| 10.30-11.15Társadalomkutatási módszerek  | Citrom terem, I. emelet | Raffai Judit, egyetemi rendes tanár órája kommunikátor szakon. Az előadás a társadalomkutatás módszereire fókuszál, ezen belül a kutatási adatok feldolgozására, elemzésére és az értelmezésére, külön megvizsgálva a kvantitatív és a kvalitatív kutatás lehetőségeit.  |
| 13.50-14.35Kommunikáció és médiatudomány | Multifunkcionális terem, I. emelet | Zakinszki Toma Viktória, egyetemi docens órája kommunikátor szakon.Az óra keretében médiatartalmak bemutatására, azok elemzésére kerül sor.  |
| 13.50-14.35Német nyelv  | 10-es terem, II. emelet | Hegedűs Katalin, németnyelv-tanár órája.Kommunikációs gyakorlatok.  |
| 16.00Storc Botond előadása | Amfiteátrum, földszint | Storc Botond előadásaA háromszoros olimpiai bajnok, négyszeres világbajnok, négyszeres Európa-bajnok, az Ötpróba kajak-kenu nagykövetének, a kajak sport ikonikus alakjának, Storc Botondnak az előadása szakmai pályafutásáról.  |

|  |
| --- |
| Csütörtök, április 25.  |
| 9.40–10.25Projektoktatás IKT segítségével | Informatika terem, II. emelet | Námesztovszki Zsolt, rendkívüli egyetemi tanár órája tanítói szakon.LEGO EV3 Mindstorms robotok programozása, blokkprogramozás segítségével. Az alap robot megépítése után (LEGO Technics elemekből) a tanulók megismerkednek a motorvezérlés alapjaival, a szenzorok által mért adatok feldolgozásával, valamint az alapvető döntéshozatali lehetőségekkel (If és Switch függvények). |
| 14.40-15.25Képzőművészet tanításának módszertana | 8-as terem, II. emelet | Farkas Róbert, egyetemi rendes tanár órája tanítói szakon. Képzőművészeti projektmunkák védése, tanítási módszerek realizálási menete. |

|  |
| --- |
| Péntek, április 26.  |
| 8.50-10.25Elektronikussajtó  | Multifunkcionális terem, I. emelet | Szűts Zoltán, egyetemi docens, vendégtanár órája kommunikátor szakon. |
| 8.50-10.25Médiatörténet – újinternetes média  | Eper-terem, I. emelet | Szűts-Novák Rita, egyetemi docens, vendégtanár órája kommunikátor szakon. |
| 11.20-12.05Mozgásos játékok – elméleti óra | Citrom terem, I. emelet | Halasi Szabolcs, rendkívüli egyetemi tanár órája tanítói és óvodapedagógus szakon.Mozgásos játékok szerepe a gyerekek motoros fejlődésében |
| 12.10-15.25Zongora | 5-ös terem, I. emelet | Görög Noémi rendkívüli egyetemi tanár órája tanítói és óvodapedagógus szakon.A hallgatók zongorajátékát fejlesztő/elemző gyakorlati óra. |